Ponte de łe Tete El Ponte de łe Tete e łe Fondamenta de łe tete se cata a Venesia inte'l sestier de San Poło, ne ła parochia de San Casian. A i tenpi de ła Repùblega de Venesia tuta ła zona ła faseva parte de un vero e propio cuartier a "luzi rose" in cui abondava łe caze de tołeransa e una de 'st'altre ła se trovava propio sora al Ponte de łe Tete. Le prostitute afansandose su i balconi in diresion de'l ponte sotostante, łe gavéa l'uzo de ingringołìr i pasanti mostrando el sen scoverto: da 'sto fato ga orìzene ła singołar toponomastega. Segondo el storico Tassini, tałe uzo el podarìa esar stà inposto da łe dorondóne da na łeze de ła Serenisima, co'l fin de "dezviar co sifato insentivo i òmeni da'l pecar contro natura".